FI
25.5.2023
Euroopan unionin virallinen lehti
C 184/25
1.6 Kokemukset puurakentamisesta vahvistavat käsitystä puun käyttäytymisestä maanjäristysten vaikutuksia vähentä­ vänä materiaalina.
Näyttöä asiasta on saatu esimerkiksi Alaskan maanjäristyksessä vuonna 1964.
ETSK katsookin, että maanjäristysalttiilla alueilla asuvia ihmisiä olisi kannustettava puurakentamiseen.
2.
Yleistä 2.1 Tässä lausunnossa yhdytään lausunnossa ”Puurakentaminen hiilidioksidipäästöjen vähentämiseksi rakennusalalla” (asiakokonaisuus TEN/794) esitettyihin yleishuomioihin.
2.2 Rakennusala on merkittävä kasvihuonekaasupäästöjen aiheuttaja ja näin ollen keskeinen tekijä, kun on kyse ilmastolle haitallisista vaikutuksista.
Päästöjä aiheuttavat lähinnä fossiilisten polttoaineiden käyttö rakennuksissa tarvittavan lämmön ja sähkön tuotannossa sekä rakennusmateriaalien valmistus.
Tarvitaankin kipeästi toimenpiteitä kasvihuonekaa­ supäästöjen vähentämiseksi rakennusalalla esimerkiksi uusiutuvan energian ja kestäväpohjaisten rakennusmateriaalien käytön sekä rakennusten energiatehokkuuden parantamisen avulla (3).
2.3 Jotta kestävällä tavalla tuotettu puu saisi yhä tärkeämmän aseman rakennusteollisuudessa käytettävänä rakennusmateriaalina, on ETSK:n mielestä syytä tähdentää tarvetta harjoittaa kestävää metsätaloutta puuraaka-aineen tuottamiseksi.
Kestävällä metsätaloudella viitataan siihen, että metsiä hoidetaan ja käytetään niin, että ne ovat paitsi ekologisesti myös taloudellisesti ja sosiaalisesti kestävällä pohjalla.
Tämä tarkoittaa sitä, että metsät säilyvät sekä nykyisille että tuleville sukupolville ja luonnonvaroja käytetään vastuullisesti.
Keskeinen osa kestävää metsätaloutta on myös metsien biologisen monimuotoisuuden ja ekosysteemipalvelujen turvaaminen.
Lisäksi on tärkeää vähentää metsien alttiutta luonnonhäiriöille, kuten metsäpaloille ja hyönteistuhoille.
2.4 Teknisestä näkökulmasta tarkasteltuna todettakoon, että puurakennusten koko elinkaaren aikainen energian tarve on huomattavasti pienempi kuin sellaisten rakennusten, joissa on käytetty muita rakennusmateriaaleja, esimerkiksi betonia.
Koko elinkaaren aikaisella energialla tarkoitetaan energiaa, joka käytetään tuotteiden valmistukseen, kuljetukseen, varastointiin ja kierrätykseen.
Sen vähentäminen merkitsee, että näihin prosesseihin ei kulu niin paljon energiaa, mikä johtaa hiilidioksidipäästöjen pienenemiseen ja kestäväpohjaisempaan energiankulutukseen.
Koko elinkaaren aikaisen energian vähentäminen voi myös auttaa parantamaan yritysten kilpailukykyä.
2.5 ETSK toteaa, että lainsäädäntö hankaloittaa toisinaan puurakentamisen kehitystä.
Näin on silloin, kun siinä rajoitetaan puun käyttöä rakennusmateriaalina tai säädetään tietyistä säännöistä ja normeista, joiden noudattaminen on puurakentamisen yhteydessä vaikeaa tai kallista.
Eräissä maissa on esimerkiksi asetettu yläraja puurakennusten korkeudelle.
Tämä voi rajoittaa puurakentamisen mahdollisuuksia ja haitata innovatiivisten puurakennusten kehittämistä.
Rakennusten paloturvallisuuteen liittyen ei ole hyväksyttävää, että puuhun sovelletaan erilaisia kestävyyssääntöjä kuin muihin materiaaleihin.
ETSK kehottaa yhdenmukaistamaan säännökset EU:n tasolla materiaalista riippumatta.
2.6 Puurakentaminen voi edistää merkittävästi nykyistä vahvemmin kiertoperiaatteeseen pohjautuvan talouden aikaansaamista ja erityisesti asiaa koskevissa EU:n toimintalinjoissa tavoitteeksi määritellyn, entistä biopohjaisemman talousmallin toteutumista.
Puun ja puuperäisten tuotteiden käyttökohteita ja ominaisuuksia on kehitettävä edelleen tätä silmällä pitäen.
Etenkin puutuotteiden kierrätettävyydellä on tässä yhteydessä olennainen merkitys, mutta myös puun ja muiden materiaalien yhdistämisestä tulee yhä tärkeämpää.
EU:n tasolla koordinoidulla ja tuetulla materiaalien ominaisuuksia ja komposiittimateriaaleja koskevan tutkimusyhteistyön edistämisellä voi olla tässä keskeinen rooli, ja se voi vauhdittaa innovointia.
2.7 Eurooppalaisen teollisuuden siirtymisellä sosiaalisetkin näkökohdat huomioivan teollisuus 5.0 -mallin suuntaan on myös vahvasti tekninen ulottuvuus.
Digitalisaatio (rakennustietomallinnus, BIM), robotisaatio ja oppimiskykyisten ohjelmien (tekoäly) käyttö muuttavat koko arvoketjua metsätaloudesta rakentamiseen, rakennusten ylläpitoon sekä kierrätykseen.
Tämä edellyttää yleisiä tuotevaatimuksia, rakennustuotteille asetettavia vaatimuksia ja standardointia koskevaa lainsäädäntökehystä, ja näitä tekijöitä on puurakennusalan osalta koordinoitava.
Teollisuus 5.0:lle kaavailtujen sosiaalisten tavoitteiden mukaisesti tekniikan kehittämisessä ja työn organisointimalleissa olisi noudatettava ihmiskeskeistä teknisen suunnittelun tapaa.
Tässä yhteydessä on tekniikan kehittämisen ensimmäisestä vaiheesta alkaen myös tärkeää kiinnittää järjestelmällisesti huomiota terveelliseen työ- ja elinympäristöön mahdollisesti kohdistuviin myönteisiin ja kielteisiin vaikutuksiin.
(3)
Ks.
Meta Thurid Lotz, Andrea Herbst ja Matthias Rehfeldt.
Kreislaufwirtschaft für die Dekarbonisierung des EU-Bausektors – Modellierung ausgewählter Stoffströme und Treibhausgasemissionen.